
	Tuarastal:
	A3 – £27,164 - £30,281
	

	Àite-obrach:
	Oifis Steòrnabhaigh
	

	Uairean-obrach:
	Làn-thìde –  35 uairean san t-seachdain
	

	Air a stiùireadh le:
	Co-òrdanaiche Corporra
	

	Bidh thu a’ stiùireadh:
	n/a
	

	Cùmhnant:
	Ùine-Shuidhichte – 2 bhliadhna
	



	Adhbhar na dreuchd

	Gus taic gnothachais, a’ gabhail a-steach taic rianachd, conaltraidh agus pròiseict, a thoirt do Bhòrd na Gàidhlig fhad is a leasaichear na bun-sgilean seo tro eòlas-obrach agus teisteanasan. Bidh an neach a thèid fastadh a’ dèanamh theisteanasan ann an Rianachd Gnothachais agus Leasachadh na Gàidhlig aig UHI a Tuath, an Iar is Innse Gall  agus cuiridh Bòrd na Gàidhlig taic ris an neach gus na teisteanasan seo a choileanadh.


	Prìomh-amasan
· Taic choitcheann ann an rianachd oifis a’ gabhail a-steach rianachd phost-d agus pròiseas bucadh siubhail.
· A’ cur taic ri rianachd cuairt coinneamhan Bhòrd na Gàidhlig.
· A’ cur taic ri pròiseactan agus iomairtean air feadh na buidhne.
· A’ dèanamh ionnsachadh a bharrachd agus a’ coileanadh theisteanasan.
· A’ togail sgilean rianachd Gàidhlig gus freagairt air feumalachdan àite-obrach Gàidhlig. 

	

	Dleastanasan sònraichte

Bidh am preantas a’ gabhail pàirt ann an raon farsaing de ghnìomhan eadar-dhealaichte ann an rianachd gnothachais, a’ dèanamh cinnteach gum faigh iad eòlas air gach roinn den bhuidhinn. Nam measg, bithear:
· A’ cur taic ri gleidheadh siostaman oifise a leithid rianachd chlàran-dàta agus plana trèanaidh na buidhne.
· A’ cur taic ri co-òrdanachadh sreath nan coinneamhan, a ghabhas a-steach trèanadh ann an gabhail a’ gheàrr-chunntais.
· A’ cur taic ri rianachd clàran-ama choinneamhan agus phlanaichean-obrach.
· A’ cur taic ri planadh thachartasan agus conaltradh.
· A’ cur taic ri cruinneachadh fiosrachaidh is dàta bho gach roinn den bhuidhinn air adhbharan aithriseach.
· A’ frithealadh chlasaichean agus a’ coileanadh obair-cùrsa agus dheuchainnean gus teisteanasan a chosnadh.


	
Teisteanasan, sgilean agus eòlas

	Sgilean
	Ion-mhiannachd

	Nàiseanta 5 ann an Gàidhlig, Beurla agus Matamataig
	Riatanach

	Dealas airson foghlam adhartachadh.
	Riatanach

	Fileantachd ann an sgrìobhadh agus labhairt na Gàidhlig
	Riatanach

	Fìor dheagh sgilean eadar-phearsanta
	Riatanach

	Sealladh brosnachail agus for-gnìomhach a thaobh obair
	Riatanach

	Eagraichte gu math, for-ghnìomhach agus a’ suidheachadh inbhean àrda
	Riatanach

	
	

	Àrd-ìre ann am Beurla agus Gàidhlig
	Na bhuannachd

	Làn chead-dràibhidh na RA
	Na bhuannachd

	
	




	
Buannachdan
Bidh luchd-obrach le cùmhnantan maireannach, no cùmhnantan sealach a mhaireas 3 mìosan no nas fhaide, nam buill de Mhaoin Peinnsein Chomhairle na Gàidhealtachd, mura dèan iad iarrtas gus tarraing a-mach. www.highlandpensionfund.org 

Tha còir air 30 latha de làithean-saora sa bhliadhna, agus 7 làithean-saora poblach. Tha seo ag èirigh gu 35 latha sa bhliadhna às dèidh a bhith ag obair dhuinn fad 2 bliadhna.

	
Disclosure Scotland
Mar phàirt de na Bun-ìrean Tèarainteachd aig Riaghaltas na h-Alba, cuiridh Bòrd na Gàidhlig sgrùdadh Disclosure Scotland air dòigh airson a h-uile tagraiche soirbheachail.

	
Eile
Tòisichidh luchd-inntrigidh ùr mar as trice air an ìre as ìsle den sgèile pàighidh le dreuchdan maireannach airidh air adhartas mean air mhean, le ùmhlachd do phoileasaidh Bòrd na Gàidhlig.

Dh’fhaodte gum bi agad ri siubhal mar phàirt den obair seo agus dh’fhaodte gum bi oidhcheannan air falbh bhon dachaigh a dhìth uaireannan.

Seo tuairisgeul air an obair mar a tha i an-dràsta. Tha e na chleachdadh àbhaisteach ath-sgrùdadh a dhèanamh air tuairisgeulan obrach bho àm gu àm gus dèanamh cinnteach gu bheil iad iomchaidh dhan obair a thathar a’ dèanamh aig an àm sin, agus gus dèanamh cinnteach gu bheil atharrachadh sam bith ann a tha air tachairt no a thathar a’ moladh.

Airson barrachd fiosrachaidh mu Bhòrd na Gàidhlig, faic an làraich-lìn againn: www.gaidhlig.scot.





Luachan na buidhne: Spèis; Earbsa; Atharrachadh; Taic; Conaltradh

